ΚΑΝΟΝΙΣΜΟΣ (ΕΚ) αριθ. 2597/97 ΤΟΥ ΣΥΜΒΟΥΛΙΟΥ της 18ης Δεκεμβρίου 1997 περί συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα κατανάλωσης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση, της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι ο κανονισμός (ΕΟΚ) αριθ. 1411/71 του Συμβουλίου, της 29ης Ιουνίου 1971, για τη θέσπιση των γενικών συμπληρωματικών κανόνων της κοινής οργάνωσης αγοράς στον τομέα του γάλακτος και των γαλακτοκομικών προϊόντων όσον αφορά το γάλα που προορίζεται για ανθρώπινη κατανάλωση (4) έχει ως στόχο την όσο το δυνατόν μεγαλύτερη ανάπτυξη των προϊόντων που υπάγονται στον κωδικό ΣΟ 0401, προσφέροντας εγγύηση της ποιότητας και ανταπόκριση στις ανάγκες και τις προσδοκίες των καταναλωτών 7 ότι η κατάρτιση προτύπων εμπορίας για τα σχετικά γαλακτοκομικά προϊόντα συμβάλλει στη σταθερότητα της αγοράς και, επομένως, σε δίκαιο επίπεδο ζωής του γεωργικού πληθυσμού 7 ότι, ως εκ τούτου, η διατήρηση μιας τέτοιας ρύθμισης είναι προς το συμφέρον των γαλακτοπαραγωγών καθώς και των καταναλωτών 7

ότι, για να χρησιμοποιηθεί η πείρα που αποκτήθηκε σ' αυτόν τον τομέα και για λόγους απλούστευσης και σαφήνειας, ώστε να διασφαλιστεί καλύτερα η νομική ασφάλεια των ενδιαφερομένων, πρέπει να γίνουν ορισμένες προσαρμογές στον κανονισμό και να συγκεντρωθούν οι διατάξεις του σε ένα νέο κανονισμό 7

ότι για να ικανοποιηθούν οι επιθυμίες των καταναλωτών, οι οποίοι δίνουν όλο και μεγαλύτερη σημασία στη θρεπτική αξία των πρωτεϊνών του γάλακτος, πρέπει, αφενός, να εξασφαλιστεί ότι το φυσικό ποσοστό σε πρωτεϊνες του γάλακτος δεν θα είναι σε καμία περίπτωση μειωμένο και, αφετέρου, να επιτραπεί ο εμπλουτισμός του γάλακτος κατανάλωσης με πρωτεΐνες, προερχόμενες από το γάλα, με μεταλλικά άλατα ή βιταμίνες ή η ελάτωση της περιεκτικότητάς του σε λακτόζη 7

ότι το άρθρο 5 σημείο 9 της οδηγίας 92/46/ΕΟΚ του Συμβουλίου, της 16ης Ιουνίου 1992 για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προΐόντων με βάση το γάλα (5) προβλέπει ορισμένες απαιτήσεις σχετικά με τη σύνθεση του γάλακτος κατανάλωσης 7 ότι, για λόγους συνοχής, είναι σκόπιμο να συμπεριληφθούν οι διατάξεις αυτές στην κανονιστική ρύθμιση σχετικά με τα πρότυπα εμπορίας και να προβλεφθούν παράλληλα και ορισμένες αναπροσαρμογές ώστε να ληφθεί υπόψη η πείρα που αποκτήθηκε σ' αυτόν τον τομέα 7

ότι τυγχάνουν εν προκειμένω εφαρμογής η οδηγία 79/112/ΕΟΚ του Συμβουλίου, της 18ης Δεκεμβρίου 1978, περί προσεγγίσεως των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (6) και η οδηγία 90/496/ΕΟΚ του Συμβουλίου, της 24ης Σεπτεμβρίου 1990, σχετικά με τους κανόνες επισήμανσης των τροφίμων όσον αφορά τις τροφικές τους ιδιότητες (7) 7

ότι, για να εξασφαλιστεί η συνοχή του καθεστώτος, πρέπει να θεσπιστούν ισοδύναμες απαιτήσεις και για τα προϊόντα που εισάγονται από τρίτες χώρες 7

ότι πρέπει να προβλεφθεί ότι τα κράτη μέλη θα καθορίσουν τους ενδεδειγμένους ελέγχους και κυρώσεις σε περίπτωση παράβασης του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο παρών κανονισμός καθορίζει τα πρότυπα για τα προϊόντα τα οποία υπάγονται στον κωδικό ΣΟ 0401 και τα οποία προορίζονται για ανθρώπινη κατανάλωση στην Κοινότητα, με την επιφύλαξη των απαιτήσεων για την προστασία της δημόσιας υγείας.

2. Κατά την έννοια του παρόντος κανονισμού, νοούνται ως:

α) γάλα: το προϊόν που προέρχεται από το άρμεγμα μιας ή περισσοτέρων αγελάδων 7

β) γάλα κατανάλωσης: τα προϊόντα τα οποία αναφέρονται στο άρθρο 3 και τα οποία προορίζονται να παραδοθούν ως έχουν στον καταναλωτή 7

γ) περιεκτικότητα σε λιπαρή ουσία: η σχέση σε μάζα των μερών λιπαρής ουσίας του γάλακτος επί 100 μερών του σχετικού γάλακτος 7

δ) περιεκτικότητα σε πρωτεϊνικές ουσίες: η σχέση σε μάζα των μερών πρωτεϊνικής ουσίας του γάλακτος επί 100 μερών του σχετικού γάλακτος η οποία ευρίσκεται πολλαπλασιάζοντας επί 6,38 την ολική περιεκτικότητα του γάλακτος σε άζωτο, εκπεφρασμένη σε ποσοστό κατά μάζα.

Άρθρο 2

1. Μόνο το γάλα που πληροί τις απαιτήσεις που καθορίζονται για το γάλα κατανάλωσης δύναται να παραδίδεται ή να διατίθεται χωρίς μεταποίηση στον τελικό καταναλωτή, είτε απευθείας, είτε μέσω εστιατορίων, νοσοκομείων, κυλικείων ή άλλων παρόμοιων μονάδων ομαδικής εστιάσεως.

2. Οι ονομασίες πώλησης γι' αυτά τα προϊόντα αναφέρονται στο άρθρο 3. Οι εν λόγω ονομασίες αφορούν μόνο τα προϊόντα που ορίζονται στο άρθρο αυτό, με την επιφύλαξη της χρησιμοποίησής τους στις σύνθετες ονομασίες.

3. Το κράτος μέλος θεσπίζει μέτρα που αποσκοπούν στην ενημέρωση του καταναλωτή σχετικά με τη φύση ή τη σύσταση των προϊόντων σ' όλες τις περιπτώσεις όπου η παράλειψη της πληροφορίας αυτής δύναται να δημιουργήσει σύγχυση στον καταναλωτή.

Άρθρο 3

1. Ως γάλα κατανάλωσης θεωρούνται τα ακόλουθα προϊόντα:

α) το μη επεξεργασμένο γάλα: γάλα το οποίο δεν έχει θερμανθεί πέραν των 40° C, ούτε έχει υποβληθεί σε επεξεργασία με ισοδύναμο αποτέλεσμα 7

β) το πλήρες γάλα: γάλα που έχει θερμική επεξεργασία και το οποίο, όσον αφορά την περιεκτικότητα του σε λιπαρή ουσία, ανταποκρίνεται σε έναν από τους ακόλουθους τύπους:

- τυποποιημένο πλήρες γάλα: το γάλα του οποίου η περιεκτικότητα σε λιπαρή ουσία ανέρχεται τουλάχιστον σε 3,50 % (κατά m/m). Εντούτοις, τα κράτη μέλη δύνανται να προβλέψουν μια συμπληρωματική κατηγορία πλήρους γάλακτος, του οποίου η περιεκτικότητα σε λιπαρή ουσία είναι μεγαλύτερη ή ίση προς 4, % (κατά m/m).

- μη τυποποιημένο πλήρες γάλα: το γάλα του οποίου η περιεκτικότητα σε λιπαρή ουσία δεν έχει τροποποιηθεί από το στάδιο του αρμέγματος, ούτε με προσθήκη ή αφαίρεση λιπαρών ουσιών του γάλακτος ούτε με την ανάμειξη με γάλα του οποίου έχει τροποποιηθεί η φυσική περιεκτικότητα σε λιπαρή ουσία. Ωστόσο, η περιεκτικότητα σε λιπαρή ουσία δεν δύναται να είναι μικρότερη από 3,50 % (κατά m/m). 7

γ) το ημιαποκορυφωμένο γάλα: γάλα που έχει υποστεί θερμική επεξεργασία και του οποίου η περιεκτικότητα σε λιπαρή ουσία έχει μειωθεί σε ποσοστό μεταξύ 1,50 % (κατά m/m) κατ' ελάχιστο όριο και 1,80 (κατά m/m) κατ' ανώτατο όριο 7

δ) το αποκορυφωμένο γάλα: γάλα που έχει υποστεί θερμική επεξεργασία και του οποίου η περιεκτικότητα σε λιπαρή ουσία έχει μειωθεί σε ποσοστό ανερχόμενο σε 0,50 % (κατά m/m) κατ' ανώτατο όριο.

2. Με την επιφύλαξη της παραγράφου 1 στοιχείο β) δεύτερη περίπτωση, επιτρέπεται μόνον:

α) η τροποποίηση της φυσικής περιεκτικότητας του γάλακτος σε λιπαρή ουσία διά της αφαιρέσεως ή προσθήκης κρέμας ή διά προσθήκης πλήρους γάλακτος, ημιααποκορυφωμένου γάλακτος ή αποκορυφωμένου γάλακτος, για να τηρηθούν οι περιεκτικότητες σε λιπαρή ουσία που καθορίζονται για το γάλα κατανάλωσης 7

β) ο εμπλουτισμός του γάλακτος με πρωτεΐνες γάλακτος, μεταλλικά άλατα ή βιταμίνες 7

γ) η μείωση της περιεκτικότητας του γάλακτος σε λακτόζη, διά μετατροπής της σε γλυκόζη και γαλακτόζη.

Οι τροποποιήσεις της σύστασης του γάλακτος που αναφέρονται στα στοιχεία β) και γ) επιτρέπονται εφόσον σημειώνονται στη συσκευασία του προϊόντος με τρόπο ευδιάκριτο, ευανάγνωστο και ανεξίτηλο. Εντούτοις, η ένδειξη αυτή δεν απαλλάσσει από την υποχρέωση της σήμανσης σχετικά με τις θρεπτικές ιδιότητες του προϊόντος, η οποία προβλέπεται από την οδηγία 90/496/ΕΟΚ. Σε περίπτωση εμπλουτισμού με πρωτεΐνες, η περιεκτικότητα σε πρωτεΐνες του εμπλουτισμένου γάλακτος πρέπει να είναι μεγαλύτερη ή ίση με 3,8 % (κατά m/m).

Πάντως, τα κράτη μέλη μπορούν να περιορίσουν ή απαγορεύσουν τις τροποποιήσεις της σύστασης του γάλακτος που αναφέρεται στα στοιχεία β) και γ).

Άρθρο 4

Το γάλα κατανάλωσης πρέπει να πληροί τις ακόλουθες απαιτήσεις:

α) να έχει σημείο πήξεως που να προσεγγίζει το μέσο σημείο πήξεως που έχει διαπιστωθεί για το μη επεξεργασμένο γάλα στη ζώνη καταγωγής της συλλογής 7

β) να έχει μάζα μεγαλύτερη ή ίση με 1 028 γραμμάρια ανά λίτρο, διαπιστούμενο σε γάλα 3,5 % (κατά m/m) λιπαρή ουσία και υπό θερμοκρασία 20 °C, ή το ισοδύναμο ανά λίτρο προκειμένου για γάλα διαφορετικής περιεκτικότητας σε λιπαρή ουσία 7

γ) να περιέχει ποσοστό τουλάχιστον 2,9 % (κατά m/m) πρωτεϊνικών ουσιών, διαπιστούμενο σε γάλα με 3,5 % (κατά m/m) λιπαρής ουσίας, ή ισοδύναμη συγκέντρωση προκειμένου για γάλα διαφορετικής περιεκτικότητας σε λιπαρή ουσία 7

δ) να έχει ποσοστό συνολικού υπολείμματος άνευ λίπους μεγαλύτερο ή ίσο με 8,50 % (κατά m/m), διαπιστούμενο σε γάλα με 3,5 % (κατά m/m) λιπαρής ουσίας, ή ισοδύναμη συγκέντρωση προκειμένου για γάλα διαφορετικής περιεκτικότητας σε λιπαρή ουσία.

Άρθρο 5

Τα προϊόντα που εισάγονται στην Κοινότητα και προορίζονται να πωληθούν ως γάλα κατανάλωσης πρέπει να συμμορφώνονται προς τις διατάξεις του παρόντος κανονισμού.

Άρθρο 6

Εφαρμόζονται οι διατάξεις της οδηγίας 79/112/ΕΟΚ, ιδίως όσον αφορά τις εθνικές διατάξεις σχετικά με τη σήμανση του γάλακτος κατανάλωσης.

Άρθρο 7

1. Τα κράτη μέλη λαμβάνουν όλα τα κατάλληλα μέτρα προς εξασφάλιση του ελέγχου της εφαρμογής του παρόντος κανονισμού, επιβολή κυρώσεων, πρόληψη και καταστολή της απάτης.

Τα μέτρα αυτά, καθώς και οι ενδεχόμενες τροποποιήσεις τους, ανακοινώνονται στην Επιτροπή εντός του μηνός που ακολουθεί την ημερομηνία λήψης τους.

2. Η Επιτροπή θεσπίζει, σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (8), τις λεπτομέρειες εφαρμογής του παρόντος κανονισμού.

Άρθρο 8

Ο κανονισμός (ΕΟΚ) αριθ. 1411/71 καταργείται.

Οι παραπομπές στον κανονισμό (ΕΟΚ) αριθ. 1411/71 λογίζονται ως παραπομπές στον παρόντα κανονισμό.

Άρθρο 9

Ο παρών κανονισμός αρχίζει να ισχύει την 1η Ιανουαρίου 1998. Ωστόσο, οι διατάξεις του άρθρου 4 εφαρμόζονται από την 1η Ιανουαρίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Δεκεμβρίου 1997.

Για το Συμβούλιο

Ο Πρόεδρος

F. BODEN

(1) ΕΕ C 267 της 3. 9. 1997, σ. 93.

(2) ΕΕ C 339 της 10. 11. 1997.

(3) Γνώμη που διατυπώθηκε στις 29 Οκτωβρίου 1997, (δεν έχει ακόμα δημοσιευθεί στην Επίσημη Εφημερίδα).

(4) ΕΕ L 148 της 3. 7. 1971, σ. 4 7 κανονισμός όπως τροποποιήθηκε τελευταία από τον κανονισμό (ΕΟΚ) αριθ. 2138/92 (ΕΕ αριθ. L 214 της 30. 7. 1992, σ. 6).

(5) ΕΕ L 268 της 14. 9. 1992, σ. 1 7 οδηγία όπως τροποποιήθηκε τελευταία από την οδηγία 96/23/ΕΚ (ΕΕ αριθ. L 125 της 23. 5. 1996, σ. 10).

(6) ΕΕ L 33 της 8. 2. 1979, σ. 1 7 οδηγία όπως τροποποιήθηκε τελευταία από την οδηγία 97/4/ΕΚ (ΕΕ L 43 της 14. 2. 1997, σ. 21).

(7) ΕΕ L 276 της 6. 10. 1990, σ. 40.

(8) ΕΕ L 148 της 28. 6. 1968, σ. 13 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1587/96 (ΕΕ αριθ. L 206 της 16. 8. 1996, σ. 21).